CELEX: 22010D0636
Language: et
Date: 2010-05-25 00:00:00
Title: 2010/636/EL: EL-Horvaatia stabiliseerimis- ja assotsieerimisnõukogu otsus nr 1/2010, 25. mai 2010 , mis käsitleb Horvaatia osalemist vaatlejana Euroopa Liidu Põhiõiguste Ameti töös ja sellega seotud korda

23.10.2010   
            
            
               ET
            
            
               Euroopa Liidu Teataja
            
            
               L 279/68
            
         EL-HORVAATIA STABILISEERIMIS- JA ASSOTSIEERIMISNÕUKOGU OTSUS nr 1/2010,
   25. mai 2010,
   mis käsitleb Horvaatia osalemist vaatlejana Euroopa Liidu Põhiõiguste Ameti töös ja sellega seotud korda
   (2010/636/EL)
   EL-HORVAATIA STABILISEERIMIS- JA ASSOTSIEERIMISNÕUKOGU,
   võttes arvesse ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelist stabiliseerimis- ja assotsiatsioonilepingut (1),
   võttes arvesse nõukogu 15. veebruari 2007. aasta määrust (EÜ) nr 168/2007, millega asutatakse Euroopa Liidu Põhiõiguste Amet, (2) eriti selle artikli 28 lõiget 2,
   ning arvestades järgmist:
   
               (1)
            
            
               Euroopa Ülemkogu otsustas 1997. aasta detsembri Luxembourgi kohtumisel vaadelda osalemist ühenduse ametites kui ühinemiseelse strateegia kiirendamise viisi. Euroopa Ülemkogu järeldustes on ette nähtud, et „ühenduse ametid, milles taotlejariigid saavad osaleda, määratakse kindlaks igal üksikjuhtumil eraldi”.
            
         
               (2)
            
            
               Horvaatia jagab määruses (EÜ) nr 168/2007 Euroopa Liidu Põhiõiguste Ametile (amet) seatud sihte ning tunnustab sealsamas sätestatud ameti ülesannete ulatust ja kirjeldust.
            
         
               (3)
            
            
               On asjakohane võimaldada Horvaatial ameti töös vaatlejana osaleda ja kehtestada osalemise kord, sealhulgas ameti algatustest osavõtmist, samuti osamaksu ja töötajaid käsitlevad sätted.
            
         
               (4)
            
            
               Samuti on asjakohane, et amet tegeleb Horvaatias määruse (EÜ) nr 168/2007 reguleerimisalasse kuuluvate põhiõiguste küsimustega ulatuses, mis on vajalik Horvaatia õiguse järkjärguliseks vastavusse viimiseks ühenduse õigusega,
            
         ON TEINUD JÄRGMISE OTSUSE:
   Artikkel 1
   Kandidaatriik Horvaatia osaleb määrusega (EÜ) nr 168/2007 asutatud Euroopa Liidu Põhiõiguste Ameti töös vaatlejana.
   Artikkel 2
   1.   Amet võib tegeleda Horvaatias määruse (EÜ) nr 168/2007 artikli 3 lõike 1 kohaselt põhiõiguste küsimustega ulatuses, mis on vajalik Horvaatia õiguse järkjärguliseks vastavusse viimiseks ühenduse õigusega.
   2.   Sellel eesmärgil võib amet täita Horvaatias määruse (EÜ) nr 168/2007 artiklites 4 ja 5 sätestatud ülesandeid.
   Artikkel 3
   Horvaatia toetab rahaliselt ameti tegevusi, millele on osutatud määruse (EÜ) nr 168/2007 artiklis 4, kooskõlas käesoleva otsuse I lisaga.
   Artikkel 4
   1.   Horvaatia nimetab ametisse vaatleja ja tema asendaja, kes vastavad määruse (EÜ) nr 168/2007 artikli 12 lõikes 1 sätestatud kriteeriumidele. Nad võivad haldusnõukogu töös osaleda liikmesriikide määratud liikmete ja asendusliikmetega võrdsel alusel, kuid ilma hääleõiguseta.
   2.   Horvaatia määrab riiklikuks kontaktametnikuks ühe valitsusametniku vastavalt määruse (EÜ) nr 168/2007 artikli 8 lõikele 1.
   3.   Nelja kuu jooksul alates käesoleva otsuse jõustumisest teatab Horvaatia Euroopa Komisjonile lõigetes 1 ja 2 nimetatud isikute nimed, kvalifikatsioonid ja kontaktandmed.
   Artikkel 5
   Ametile saadetud või ametist väljuvat teavet võib avaldada ja see tehakse avalikkusele kättesaadavaks eeldusel, et konfidentsiaalset teavet kaitstakse Horvaatias samal määral kui ühenduses.
   Artikkel 6
   Ametil on Horvaatias samasugune õigus- ja teovõime, kui vastavalt Horvaatia õigusele on juriidilistel isikutel.
   Artikkel 7
   Et võimaldada ametil ja selle töötajatel oma ülesandeid täita, tagab Horvaatia neile privileegid ja immuniteedid, mis on identsed Euroopa Ühenduse asutamislepingule ja Euroopa majandusühenduse asutamislepingule lisatud Euroopa ühenduste privileegide ja immuniteetide protokolli (nr 36) artiklites 1–4, 6,7, 11–14, 16, 18 ja 19 sätestatutega.
   Artikkel 8
   Erandina nõukogu määruses (EMÜ, Euratom, ESTÜ) nr 259/68 (3) sätestatud Euroopa ühenduste muude teenistujate teenistustingimuste artikli 12 lõike 2 punktist a võib ameti direktor võtta Horvaatia täieõiguslikke kodanikke tööle lepingu alusel.
   Artikkel 9
   Pooled võtavad kõik üld- ja erimeetmed, mida on vaja nende käesolevast otsusest tulenevate kohustuste täitmiseks, ja teatavad nendest stabiliseerimis- ja assotsieerimisnõukogule.
   Artikkel 10
   Käesolev otsus jõustub selle vastuvõtmisele järgneva teise kuu esimesel päeval.
   
      Brüssel, 25. mai 2010
      
         
            EL-Horvaatia stabiliseerimis- ja assotsieerimisnõukogu nimel
         
         
            eesistuja
         
         G. JANDROKOVIĆ
      
   
   
      (1)  ELT L 26, 28.1.2005, lk 3.
   
      (2)  ELT L 53, 22.2.2007, lk 1.
   
      (3)  EÜT L 56, 4.3.1968, lk 1.
   
      LISA
      
         HORVAATIA OSAMAKS EUROOPA LIIDU PÕHIÕIGUSTE AMETIS
      
      
                  1.
               
               
                  Horvaatia poolt Euroopa Liidu Põhiõiguste Ameti (amet) töös osalemise eest Euroopa Liidu üldeelarvesse tasumisele kuuluv osamaks, nii nagu see on esitatud punktis 2, moodustab Horvaatia kogukulu ameti töös osalemisel.
               
            
                  2.
               
               
                  Horvaatia poolt Euroopa Liidu üldeelarvesse tasumisele kuuluv osamaks on järgmine:
                  
                              1. aasta:
                           
                           
                              180 020 eurot
                           
                        
                              2. aasta:
                           
                           
                              180 020 eurot
                           
                        
                              3. aasta:
                           
                           
                              180 020 eurot
                           
                        
                              4. aasta:
                           
                           
                              205 020 eurot
                           
                        
                              5. aasta:
                           
                           
                              205 020 eurot
                           
                        
            
                  3.
               
               
                  Võimalik rahaline toetus ühenduse abiprogrammide raames lepitakse kokku eraldi vastavalt asjaomasele ühenduse programmile.
               
            
                  4.
               
               
                  Horvaatia osamaksu haldamine toimub vastavalt nõukogu 25. juuni 2002. aasta määrusele (EÜ, Euratom) nr 1605/2002 (mis käsitleb Euroopa Liidu üldeelarve suhtes kohaldatavat finantsmäärust) (1).
               
            
                  5.
               
               
                  Lähetuskulud ja päevarahad, mida Horvaatia esindajad ja eksperdid vajavad ameti töös või ameti töökava elluviimisega seotud kohtumistel osalemiseks, hüvitab amet samadel alustel ja samas korras, mida praegu kohaldatakse Euroopa Liidu liikmesriikide puhul.
               
            
                  6.
               
               
                  Komisjon esitab pärast käesoleva otsuse jõustumist ja iga järgmise aasta alguses Horvaatiale rahastamisnõude, mis vastab käesoleva otsuse kohaselt Horvaatia osamaksule ameti eelarves. Oma osaluse esimesel kalendriaastal maksab Horvaatia osamaksu proportsionaalselt ajavahemikuga tema osaluse alguskuupäevast kuni aasta lõpuni. Järgmistel aastatel on osamaks kooskõlas käesoleva otsusega.
               
            
                  7.
               
               
                  Osamaksu arvestatakse eurodes ja see makstakse panka komisjoni eurokontole.
               
            
                  8.
               
               
                  Horvaatia maksab oma osamaksu rahastamisnõudest lähtuvalt hiljemalt 30 päeva jooksul alates rahastamisnõude saatmisest komisjoni poolt.
               
            
                  9.
               
               
                  Osamaksu tasumisega viivitamise korral peab Horvaatia maksma intresse laekumata summalt maksetähtpäevast alates. Intressimäär vastab määrale, mida Euroopa Keskpank rakendab maksetähtpäeval oma eurotehingute suhtes, ning seda suurendatakse 1,5 protsendipunkti võrra.
               
            
         (1)  EÜT L 248, 16.9.2002, lk 1.